كوسوڤو، رسميا لجمهورية د كوسوڤو (بلألبانية: Republika e Kosovës - بالصريبة: Република Косово) هي دولة ما كيعتارفش بيها كلشي، جات ف لجنوب الشرقي د ؤروپا. كوسوڤو ماكاطلش على لبحر و جات ف لوسط د لمنطقة د لبلقان. تاتحدّها مقدونيا الشمالية من لجنوب الشرقي، صربيا من لجنوب الشرقي، مونطينيݣرو من الشمال لغربي و ألبانيا من لجنوب. من لوقت اللي تفككات فيه يوݣوسلاڤيا و الناس د كوسوڤو باغين تكون عندهم بلاد، و دخلو ف حرب طويلة من 1990 ل 2008. نهار 17 فبراير 2008 علنات لجمهورية د كوسوڤو من جيهتها بوحدها لإستقلال ديالها من صربيا، و من ديك الساعة عتارفات بيها 96 بلاد ف لعالم، و لكن ما داخلاش مع لأمم لمتحدة. لعاصمة ديالها و أكبر مدينة فيها هي پريستينا، و اللغات الرسمية د لبلاد هي لألبانية و الصربية. كوسوڤو داخلة عضو مع لبنك الدولي و صندوق النقد الدولي، و طلبات تكون عضو مراقب ف منضمة التعاون لإسلامي.